sagorsarker/bangla-wikipedia huggingface dataset:
হাওড়া মেট্রো স্টেশন

হাওড়া স্টেশন মেট্রো স্টেশন হাওড়াতে অবস্থিত কলকাতা মেট্রো স্টেশন। ভূগর্ভস্থ স্টেশনটি হাওড়া রেল স্টেশনের নিচে।এটি কলকাতা মেট্রো-এর পূর্ব-পশ্চিম মেট্রো লাইনের গভীরতম স্টেশন।এই স্টেশনের পশ্চিম দিকে রয়েছে হাওড়া ময়দান মেট্রো স্টেশন আর পূর্বে হুগলি নদী অতিক্রম করে মহাকরণ মেট্রো স্টেশন।
কলকাতা মেট্রোর লাইন ২-এর অন্তর্গত হাওড়া মেট্রো স্টেশনটি গঠনগতভাবে ভূর্গভস্থ মেট্রো স্টেশন।
কলকাতা মেট্রোর লাইন ২-এর অন্তর্গত সিটি সেন্টার মেট্রো স্টেশনটি গঠনগতভাবে উত্তলিত মেট্রো স্টেশন।
বাস রুট নম্বর এসি৩৪, এসি৪০, সি২৪, সি২৫, এমআইডিআই১, ওআরডি২, এস১১এ স্টেশনে বাস পরিষেবা প্রদান করে।
হাওড়া জংশন রেলওয়ে স্টেশন
হাওড়া স্টেশন জেটি
মহাকরণ মেট্রো স্টেশন

মহাকরণ মেট্রো স্টেশন হল বিবিডি বাগ এলাকায় অবস্থিত কলকাতা মেট্রো-এর একটি স্টেশন। এটি নির্মাণ করা হচ্ছে লাল দিঘির সাথে যা সঙ্গে ঘিরে রয়েছে অনেক ব্রিটিশ ঐতিহ্য ভবন। এই স্টেশন থেকে হুগলী নদী অতিক্রম করে মেট্রো রেল একটি সুড়ঙ্গের মধ্য দিয়ে চলাচল করবে হাওড়া মেট্রো স্টেশন-এর মধ্যে। ওই স্টেশনটির নির্মাণ শুরু হয় ২০১৭ সালের জুলাই মাসে। 
২০০৯ সালে কলকাতা মেট্রো লাইন ২ এর নির্মাণ কাজ শুরু হলেও, স্টেশনটি নির্মাণের নকশার পরিকল্পনা ২০১৫ সালে শুরু হয়। প্রথমে স্টেশনটির জন্য টি বোর্ড ভবনের পাশের স্থান নির্দিষ্ট করা হয়। তবে, রাজ্য সরকার এবং ট্রাফিক পুলিশ বিভাগ চা বোর্ডের পাশেই এর অবস্থান নিয়ে আপত্তি জানায়, ফলে প্রথম নকশাটি বাতিল হয়। পরে স্টেশন নির্মাণের জন্য লাল দীঘির পাশে উন্মুক্ত স্থান নির্দিষ্ট করা হয়। স্টেশনটির নির্মাণ শুরুর পূর্বে বি বা দি বাগ থেকে উত্তর কলকাতার ট্রাম পরিষেবা বন্ধ করা হয়, এর জন্য রাজ্য পরিবহন দফতরকে প্রায় ১১ কোটি টাকা প্রদান করে কলকাতা মেট্রো রেল কর্পোরেশন। মহাকরণ স্টেশনের নির্মাণ কাজ শুরু হয় ২০১৭ সালে। ২০১৭ সালের জুলাই মাসে স্টেশন নির্মাণের জন্য নির্দিষ্ট জমি ঘেরার কাজ শুরুর হয় এবং স্টেশনের মূল নির্মাণ শুরু হয় ২০১৭ সালের সেপ্টেম্বর মাসে। ২৯ মাসের নির্মাণ কাজ শেষে ২০২০ সালের ফেব্রুয়ারি মাসে স্টেশনটির কাঠামোগত নির্মাণ সম্পূর্ণ হয়।
কলকাতা মেট্রোর লাইন ২-এর অন্তর্গত সিটি সেন্টার মেট্রো স্টেশনটি গঠনগতভাবে ভূগর্ভস্থ মেট্রো স্টেশন।
অশ্রু দিয়ে লেখা

অশ্রু দিয়ে লেখা কামাল আহমেদ পরিচালিত ১৯৭২ সালের বাংলাদেশী রোম্যান্টিক নাট্য চলচ্চিত্র। ছায়াছবিটির কাহিনী ও চিত্রনাট্য লিখেছেন ইসমাইল মোহাম্মদ। ছায়াছবিটি প্রযোজিত ও পরিবেশিত হয় জুপিটার ফিল্মস ডিস্ট্রিবিউটর্সের ব্যানারে। এতে প্রধান চরিত্রে অভিনয় করেছেন সুজাতা, রাজ্জাক ও সুচন্দা। এছাড়া অন্যান্য পার্শ্বচরিত্রে অভিনয় করেছেন আনোয়ার হোসেন, হাসমত, নারায়ণ চক্রবর্তী, তেজেন চক্রবর্তী প্রমুখ।
চা বাগানে শিকার করতে গিয়ে আসাদ আর মৌসুমীর পরিচয় হয়। সেই পরিচয় প্রণয়ে রূপ নেয়। কিন্তু মৌসুমীর চাচা আলী হোসেন তার পুত্র সিকান্দার আলীর সাথে মৌসুমীর বিয়ে দিয়ে তার সমস্ত সম্পত্তি হস্তগত করতে চায়। মৌসুমী তার চাচাকে না জানিয়ে আসাদকে বিয়ে করে। কিন্তু বিয়ের দিনই আসাদ একটি সড়ক দুর্ঘটনায় আহত হয়। আসাদের বাবা এসে আসাদকে সেখান থেকে নিয়ে যায় এবং উন্নত চিকিৎসার জন্য আসাদকে দেশের বাইরে নিয়ে যাওয়া হয়। এরই মধ্যে মৌসুমীর চাচা সিকান্দারকে বিয়ের জন্য তাকে পীড়াপীড়ি করলে মৌসুমী বাড়ি থেকে পালিয়ে যায়। সে আসাদের দেওয়া তার বাড়ির ঠিকানায় নিয়ে আসাদের খোঁজ করলে আসাদের মা তাকে অপমান করে তাড়িয়ে দেয়। শহরে নতুন মৌসুমীর ঠিকানা হয় জামাল নামের এক ড্রাইভারের বাড়িতে।
বিদেশে চিকিৎসা নিয়ে সুস্থ হয়ে দেশে ফিরে আসাদ মৌসুমীর চাচার বাড়িতে মৌসুমীর খোঁজ নেয়। মৌসুমীর চাচা তাকে জানায় মৌসুমী পালিয়ে গেছে। ফলে আসাদের বাবা মা তাকে আসাদের বাবার বন্ধুর মেয়ে নাজমার সাথে বিয়ে দেওয়ার জন্য পীড়াপীড়ি করে। নাজমা আসাদকে পূর্ব থেকেই পছন্দ করে। এই নাজমার বাড়িতেই তার ছোট বোন সালমাকে পড়ানোর দ্বায়িত্ব পায় মৌসুমী এবং সে নাম পরিবর্তন করে সুলতানা হিসেবে সেখানে পড়ায়। সুলতানা আর নাজমার মধ্যে বন্ধুত্ব হয়। কিন্তু অচিরেই সুলতানা জানতে পারে আসাদ নাজমার বাগদত্তা।
চলচ্চিত্রের সঙ্গীত পরিচালনা করেছেন আলী হোসেন এবং আবহ সঙ্গীত পরিচালনা করেছেন সুবল দাস। গীত রচনা করেছেন মোহাম্মদ মনিরুজ্জামান। গানে কণ্ঠ দিয়েছেন সাবিনা ইয়াসমিন, খুরশিদ আলম ও শাহনাজ বেগম।
নেতাজি সুভাষ বিদ্যানিকেতন

নেতাজি সুভাষ বিদ্যানিকেতন উত্তর-পূর্ব ভারতের ত্রিপুরা রাজ্যের একটি উচ্চ মাধ্যমিক বিদ্যালয়। এটি ত্রিপুরা রাজ্যের রাজধানী আগরতলায় অবস্থিত। এনএসভি প্রথম শ্রেণি থেকে দ্বাদশ শ্রেণি পর্যন্ত শিক্ষা প্রদান করে। স্বাধীনতা সংগ্রামী নেতাজি সুভাষচন্দ্র বসুর নামে এই বিদ্যালয়টির নামকরণ করা হয়।
নেতাজি সুভাষ বিদ্যানিকেতন ১৯৪৮ সালে প্রতিষ্ঠিত হয়। নেতাজি সুভাষ চন্দ্র বসুর ভাবাদর্শে নবীন ছাত্রদের নিঃস্বার্থ, নির্ভীক এবং স্বকীয়ভাবে গড়ে তুলতে বিদ্যালয় স্থাপনে ব্রতী হন পরিচালক মণ্ডলীর প্রথম সম্পাদক গোপাল বল্লভ সাহা। বিদ্যালয়ের প্রথম প্রধানশিক্ষকের দায়িত্ব নেন সতীনাথ ভরদ্বাজ। ভারত স্বাধীনের প্রাক্কালে ভারত ভাগের কারণে আগরতলায় চলে আসা পরিবারের ছেলে মেয়েরা এই বিদ্যালয়ে ভর্তি হয়। পরবর্তীকালে,এই বিদ্যালয় শিক্ষাবিদ হিরেন্দ্রনাথ নন্দীর নেতৃত্বে আরো বিকশিত হয়। বিদ্যালয়টিকে একটি ছোট্ট প্রাথমিক বিদ্যালয় থেকে উত্তর-পূর্ব ভারতের অন্যতম উচ্চশিক্ষার কেন্দ্রে পরিণত করার চেষ্টা করেছিলেন। শিক্ষার বিষয়ে অবদানের জন্য হিরেন্দ্রনাথ নন্দীকে ভারতের রাষ্ট্রপতি স্বর্ণপদক প্রদান করেন। তিনি একজন নিষ্ঠাবান নেতাজি ভক্তও ছিলেন।
প্রতি বছর মহাসমারোহে এই বিদ্যালয়ে ২৩ জানুয়ারিতে নেতাজি সুভাষচন্দ্র বসুর জন্মদিন উদ্‌যাপন করা হয়। বিদ্যালয়ের ছাত্র ছাত্রীরা প্রভাত ফেরি এবং নানা অনুষ্ঠানের মধ্যদিয়ে সাড়ম্বরে এই দিনটি পালন করে। স্থানীয় জনগণও অনুষ্ঠানে যোগ দেন।
প্রথাগত বিজ্ঞান, ইতিহাস, সাহিত্যের শিক্ষার পাশাপাশি সাংস্কৃতিক অনুষ্ঠান, খেলাধুলা ও শরীরচর্চার দিকেও জোর দেওয়া হয়।
৩ মার্চ বিদ্যালয়টির প্রতিষ্ঠা দিবস। সেই দিন বিদ্যালয়ের "সংস্কৃতি ভবনে" সাংস্কৃতিক অনুষ্ঠানের মধ্য দিয়ে পালন করা হয়।
বর্তমানে গৌতম চক্রবর্তী প্রধান শিক্ষক হিসাবে নিযুক্ত আছেন।
উইলিয়াম সিংগী

উইলিয়াম এন্থনি "উইলিয়াম" সিংগী (জন্ম ২ জুলাই ১৯৯২) একজন গায়ক, গীতিকার এবং প্রযোজক। তিনি ইউটিউব এবং ফেইসবুক এ তার অনলাইন ভিডিওর জন্য সবচেয়ে বেশি বিখ্যাত।
সিংগী তার সঙ্গীতের কর্মজীবন শুরু করেন, দ্য কালেক্টিভ, নামক একটি অস্ট্রেলিয়ান ছেলে ব্যান্ডদল এর একজন সদস্য হিসেবে, যেটি গঠন করা হয় ২০১২ সালে, "দ্য এক্স ফ্যাক্টর অস্ট্রেলিয়া"এর ৪র্থ সিজন চলাকালে। এবং তারা প্রতিযোগিতাটিতে সেরা তৃতীয় হয়ে শেষ করেছিলেন। দ্য কালেক্টিভ পরবর্তীকালে রেকর্ড লেবেল, সনি মিউজিক অস্ট্রেলিয়ার সাথে চুক্তিবদ্ধ হয়, এবং ৭টি একক আর একটি নিজেস্ব নামের অ্যালবাম প্রকাশ করে। ২০১৫ সালে সিংগী ব্যান্ডটি ত্যাগ করার পর ব্যান্ডদলটির সদস্যরা ব্যান্ডটি ভেঙে দেয়।
২০২৪ এবং ২০১৫ সালে, সিংগী তার নিজ শয়নকক্ষে প্রচুর আর এন্ড বি, পপ, হিপহপ এবং র‍্যাপ কভার রেকর্ড করেন। এক বছরেরও কম সময়ের মধ্যে, তিনি ফেইসবুক এ ২ মিলিয়নের বেশি ভক্ত পেয়েজান, এবং স্পোটিফাইতে ২০ মিলিয়ন স্পোটিফাই স্ট্রিমের কারণে, সেখানে সবার উপরে স্থান পেয়ে যান, আর ইউটিউবে তিনি এক মিলিয়ন সংযুক্তকারী সহ তার সব ভিডিওগুলো সর্বমোট ১০০ মিলিয়ন দেখা হয়। 
সিংগী জন্ম এবং প্রতিপালিত হন অস্ট্রেলিয়ার ফরেষ্টভ্যালিতে, ওরফে 'ফোরি', যেটি উওর সিডনীর একটি শহরতলী ছিল। তিনি মাওরি অস্ট্রেলিয়ানদের বংশধর। 
তার বাবা থেকে আকর্ষিত হয়ে অনুপ্রেরণা গ্রহণ করে, উইলিয়াম একজন শিশু হিসেবে গান রেকর্ড করতে শুরু করেন, যিনি নিউজিল্যান্ড থেকে আগত একজন গায়ক এবং গীতিকার ছিলেন। 
তিনি নিউ সাউথ ওয়েল্স এর ব্রুকভেল শহরতলীর সেন্ট অগুস্টাইন কলেজ এর একজন ছাত্র ছিলেন। এবং ডি হোয়াই শহরতলীর কমন ওয়েল্থ ব্যাংক এ গ্রাহক প্রতিনিধি হিসাবে কাজ করতেন। 
২০১১ সালে, সিংগী সঙ্গীত প্রতিযোগিতামূলক অনুষ্ঠান "দ্য এক্স ফ্যাক্টর" এর সিজন তিনে পরীক্ষা দেন, এবং বুটকেম্প এর শেষ পর্যায় পযন্ত চলে যান। 
২০১২ সালে, তিনি আবারো ৪র্থ সিজনে জাষ্টিন বিবারের "ওয়ান লেস লোনলি গার্ল" (যেটিতে র‍্যাপের কথা গুলো সিংগীর নিজেরই রচনা করা) গানটির দ্বারা পরীক্ষা দেন এবং বিচারকগণ থেকে তুলনামূলক ইতিবাচক মন্তব্য পান। তিনি সুপার বুটকেম্প পর্যায়ে উন্নিত হন। 
২০১৬ সালের জানুয়ারীতে, সিংগী সমগ্র অস্ট্রেলিয়া, এশিয়া, মাার্কিন যুক্তরাষ্ট্র এবং ইউরোপ জুরে "দ্য ইনট্রুডাকশন ট্যুর" চালু করেন। ২০১৭ সালের ফেব্রুয়ারি, মার্চ এবং এপ্রিল মাসে, উইল মার্কিন যুক্তরাষ্ট্রে "চেন্জেস ট্যুর" এ গায়ক এলেক্স আইওনোর সাথে সফর করেন।
দীনেশচন্দ্র চট্টোপাধ্যায়

দীনেশচন্দ্র চট্টোপাধ্যায় (২৭ জানুয়ারি, ১৯১৭ ― ১০ ফেব্রুয়ারি, ১৯৯৫) একজন বাঙালি জনপ্রিয় শিশুসাহিত্যিক ও কিশোর ভারতী পত্রিকার প্রতিষ্ঠাতা সম্পাদক ছিলেন। তার অন্যতম পুত্র ত্রিদিবকুমার চট্টোপাধ্যায় একজন সাহিত্যিক ও সম্পাদক।
দীনেশচন্দ্র অধুনা বাংলাদেশের যশোর জেলার পাইকাড়ায় জন্মগ্রহণ করেছিলেন। পিতা ছিলেন গণিতজ্ঞ অবনীভূষণ চট্টোপাধ্যায়। প্রথম জীবনে দীনেশচন্দ্র স্বাধীনতা সংগ্রামী আন্দোলনে যুক্ত হন ও পরে ভারতের কমিউনিস্ট পার্টিতে যোগ দেন। তিনি বামপন্থী রাজনীতিবিদ সুধাংশু দাশগুপ্ত, মুজফর আহমেদ ও নৃপেন চক্রবর্তীর সাথে কাজ করেছেন। কমিউনিস্ট পার্টির বাংলা মুখপত্র "স্বাধীনতা" পত্রিকার সাথে যুক্ত হন। তিনি সেন্ট জেভিয়ার্স কলেজের ছাত্র ছিলেন পরে কলকাতা বিশ্ববিদ্যালয় থেকে ইংরেজি সাহিত্যে এম. এ পাশ করেন।
১৯৬৮ সালে তার উদ্যোগে ও সম্পাদনায় শিশু, কিশোরদের জন্যে কিশোর ভারতী প্রকাশিত হয়। এই পত্রিকায় তার সর্বাধিক জনপ্রিয় ও আলোচিত উপন্যাস "দুরন্ত ঈগল" প্রকাশিত হলে দীনেশচন্দ্র বাংলা সাহিত্য জগতে গুরুত্বপূর্ণ স্থান অধিকার করেন। এডভেঞ্চার উপন্যাস, ছোটগল্প, ঐতিহাসিক ও সামাজিক গল্প লিখেছেন। তার প্রচেষ্টায় কলকাতায় পত্রভারতী প্রকাশনা সংস্থা গঠিত হয় ১৯৮২ সালে। পিতার তৈরী প্রকাশনা সংস্থা বিদ্যোদয় লাইব্রেরী কে সুপ্রতিষ্ঠিত করেছিলেন। তার ছদ্মনাম ছিল দীননাথ কাশ্যপ। তার রচিত গ্রন্থগুলি হলঃ
১৯৮৭ সালে তিনি বিদ্যাসাগর স্মৃতি পুরস্কারে সম্মানিত হন। তার রচিত "ভয়ঙ্করের জীবনকথা" গ্রন্থটির জন্যে রাষ্ট্রীয় পুরস্কার পান। এছাড়া সারাজীবনের সাহিত্যকীর্তির জন্যে বহু পদক, সম্মান ও পুরস্কার পেয়েছেন দীনেশচন্দ্র।
আ ফ্লোটিং সিটি

আ ফ্লোটিং সিটি, যা ক্ষেত্রবিশেষে দ্য ফ্লোটিং সিটি নামেও অনূদিত, () হল ফরাসি লেখক জুল ভার্ন এর একটি অ্যাডভেঞ্চার উপন্যাস যা ১৮৭১ সালে ফ্রান্সে প্রথম প্রকাশিত হয়। প্রকাশনার সময়ে উপন্যাসটি "অ্যারাউন্ড দ্য ওয়ার্ল্ড ইন এইটি ডেইজ" এর মতই জনপ্রিয়তা অর্জন করে। ১৮৭৪ সালে এর প্রথম যুক্তরাজ্যীয় এবং যুক্তরাষ্ট্রীয় সংস্করণ প্রকাশিত হয়। জুল ফেহা উপন্যাসটির মূল চিত্রণ করেন।
এখানে একজন মহিলার কথা বলা হয়েছে যিনি তার অত্যাচারি স্বামীর সাথে "গ্রেট ইস্টার্ন" জাহাজে উঠে আবিষ্কার করেন ওখানে তার ভালোবাসার মানুষটিও রয়েছে।
বিশ্ব ডাক দিবস

বিশ্ব ডাক দিবস (World Post day) ১৮৭৪ সালের এই দিনে সুইজারল্যান্ডের বের্ন শহরে বিশ্ব ডাক সংস্থার (ইউপিইউ) প্রতিষ্ঠা বার্ষিকীকে স্মরণ করে প্ৰতি বছর ৯ অক্টোবর গোটা বিশ্বজুড়ে পালন করা হয়। বিশ্ব ডাক সংস্থা চিঠি লিখে তথ্য আদান-প্রদান এবং যোগাযোগের মাধ্যমে ডাক বিভাগে বৈশ্বিক বিপ্লবের সূচনা করে। ডাক সেবার প্রচার এবং প্রসার এই সংস্থার মূল উদ্দেশ্য।
১৯৬৯ সালে জাপানের টোকিও শহরে অনুষ্ঠিত বিশ্ব ডাক সংস্থার সম্মেলনে ভারতীয় প্রতিনিধি দলের সদস্য, আনন্দ মোহন কর্তৃক এই প্রস্তাব পেশ করা হয়, এবং ৯ অক্টোবরকে বিশ্ব ডাক দিবস হিসেবে প্রথম ঘোষণা করা হয়। সেই থেকে ডাক সেবার গুরুত্বের উপর আলোকপাত করে সারা বিশ্বে এই দিবস পালন করা হয়।
ময়ূখা জনি

ময়ূখা জনি (জন্ম ৯ এপ্রিল ১৯৮৮) একজন ভারতের কেরল অঞ্চলের একজন ট্র্যাক অ্যান্ড ফিল্ড অ্যাথলেট যিনি লং জাম্প এবং ট্রিপল জাম্পে বিশেষজ্ঞ। বর্তমানে ভারতের ট্রিপল জাম্পে মহিলাদের জাতীয় রেকর্ড (১৪.১১ মিটার / ৪৬ ফিট ৩.৫ ইঞ্চি) ওনার দখলে। ভারতীয় মেয়েদের মধ্যে উনিই প্রথম ১৪ মিটার দূরত্ব অতিক্রম করেন।
ভারতের কেরালা প্রদেশের কোঝিকোড় জেলার অন্তর্গত কুরাচান্দ-এ ৯ এপ্রিল ১৯৮৮ সালে ময়ূখা জনির জন্ম। বাবা এম ডি জনি ছিলেন মিঃ বোম্বে জয়ী বডিবিল্ডার। ওনার বর্তমান কোচ শ্যাম কুমার।
২০১৭ ভারত ক্রিকেট দলের ওয়েস্ট ইন্ডিজ সফর

ভারত জাতীয় ক্রিকেট দল পাঁচটি একদিনের আন্তর্জাতিক এবং একমাত্র টুয়েন্টি২০ আন্তর্জাতিক খেলার জন্য ওয়েস্ট ইন্ডিজ সফর করে, যা জুন থেকে জুলাই ২০১৭-এ অনুষ্ঠিত হয়। ৩-১ ব্যবধানে ভারত সিরিজ জয় লাভ করে। The West Indies won the one-off T20I match by 9 wickets.
গোপাল গুরুনাথ বেউর

জেনারেল গোপাল গুরুনাথ বেউর, পদ্মভূষণ, পিভিএসএম ভারতীয় সেনাবাহিনীর একজন অফিসার ছিলেন যিনি ৯ম সেনাপ্রধান ছিলেন। প্রায় চার দশক ধরে সেনাবাহনীতে কাজ করা গোপাল দ্বিতীয় বিশ্বযুদ্ধ, পাক-ভারত যুদ্ধ ১৯৬৫ এবং ১৯৭১ এ গুরুত্বপূর্ণ অবদান রাখেন। ফিল্ড মার্শাল স্যাম মানেকশ এর মেয়াদ শেষের পরে তিনি সেনাপ্রধানের দায়িত্ব নেন। অবসরপ্রাপ্তির পর ডেনমার্কের রাষ্ট্রদূতের নিয়োগ পান এবং ১৯৭৯ সাল পর্যন্ত এ পদে ছিলেন। তিনি ১৫ জুলাই ১৯৩৭ সালে কমিশন লাভ করেন। ভারতের স্বাধীনতার পর তিনি দগড়া রেজিমেন্টে স্থানান্তরিত হন।
গোপাল ১৯১৬ সালের ১১ আগস্ট মধ্য প্রদেশের সেওনীতে জন্মগ্রহণ করেন। তার পিতা গুরুনাথ ভেঙ্কাটেশ বেউর ইন্ডিয়ান সিভিল সার্ভিসের একজন কর্মকর্তা ছিলেন। তার মাতা রুক্মিণী একজন গৃহিণী ছিলেন, তার ভাই মাধব মেজর হিসেবে দ্বিতীয় বিশ্বযুদ্ধে নিহত হন, যিনি ১৯২৮ সালে কমিশনপ্রাপ্ত হয়েছিলেন। গোপাল ১৯৩৫ সালে দেহরাদুনের ইন্ডিয়ান মিলিটারি একাডেমী-এ যোগ দিয়েছিলেন।
১৯৩৭ সালের ১৫ জুলাই গোপালকে ভারতীয় সেনাবাহিনীর বিশেষ তালিকায় কমিশন দেওয়া হয়। পরের মাসের ১০ তারিখে গোপাল গ্রীন হাওয়ার্ডস রেজিমেন্টের ২য় ব্যাটেলিয়নে সৈনিক হিসেবে যোগ দেন। ১৯৩৮ সালের ১০ আগস্ট তাকে ১০ম বেলুচ রেজিমেন্টের ৫ম ব্যাটেলিয়নে নিয়োগ দেয় কমিশন স্থায়ী করা হয়। এই বছরের ৩০ নভেম্বর তিনি লেফটেন্যান্ট হন। ১৯৪৫ সালে তিনি কোয়েটা স্টাফ কলেজ থেকে পিএসসি পাশ করেন।
১৯৪৭ সালে দেশভাগের সময় তিনি ভারতীয় সেনাবাহিনীর অফিসারের মর্যাদা পান, তার ইউনিট বেলুচ রেজিমেন্ট পাকিস্তানের হয়ে গেলে তাকে দগড়া রেজিমেন্টের অফিসার হিসেবে নিয়োগ দেওয়া হয়্য। ১৯৪৭ সালের শেষের দিকে গোপাল লেঃ কর্নেল হন। ১৯৪৮ সালের এপ্রিলে তিনি পূর্ণ কর্নেল (ভারপ্রাপ্ত) হন।
১৯৫১ সালে তাকে ভারপ্রাপ্ত ব্রিগেডিয়ার হিসেবে ৮০তম পদাতিক ব্রিগেড (কাশ্মীর) এর কমান্ডার করা হয়। ১৯৫৩ সালের আগস্টে তিনি সেনাসদরে পার্সোনেল সার্ভিসেস পরিচালক হিসেবে নিয়োগ পান এবং ৩০ আগস্ট ১৯৫৩ তারিখে তার কর্নেল পদমর্যাদা প্রকৃত করা হয়। পরের বছর ৪ জুন ১৯৫৭ তারিখে তিনি আবার ভারপ্রাপ্ত ব্রিগেডিয়ার হিসেবে একটি পদাতিক ব্রিগেডের কমান্ডারের দায়িত্ব পান।
১৯৫৯ সালের ২৭শে ফেব্রুয়ারি তিনি ভারপ্রাপ্ত মেজর জেনারেল হন মাত্র ৪২ বছর বয়সে, এবং পশ্চিম সেনা কমান্ড (শিমলা) তে তাকে প্রধান স্টাফ কর্মকর্তা (চীফ অব স্টাফ) হিসেবে নিয়োগ দেয়া হয় তাকে। ১৯৬১ সালে তিনি ২৭ পদাতিক ডিভিশনের জেনারেল অফিসার কমান্ডিং (জিওসি) হন।
জুন ১৯৬৩ তে তিনি সেনাসদরে মিলিটারি ট্রেনিং পরিদপ্তরের ডাইরেক্টর হন। ১৯৬৪ এর নভেম্বরে তিনি ৩৩ কোরের কমান্ডার হন লেঃ জেনারেল পদবীতে। এরপর সেনা সদরে ডেপুটি চীফ অব আর্মি স্টাফ (উপ সেনা প্রধান) হন ১৯৬৭ সালে। ১৯৬৯ সালের জুলাই মাসে দক্ষিণাঞ্চলীয় সেনা কমান্ডের জেনারেল অফিসার কমান্ডিং-ইন-চীফ (জিওসি-ইন-সি) হন গোপাল। ১৯৭৩ সালে জেনারেল শ্যাম মানেকশ' সেনাপ্রধান হিসেবে অবসরে গেলে গোপাল পূর্ণ জেনারেল পদে উন্নীত হন এবং সেনাপ্রধান হন। ১৯৭৫ সালের ৩১শে মে জেনারেল গোপাল জেনারেল তপেশ্বর নারায়ণ রায়নাকে সেনাপ্রধানের দায়িত্ব বুঝিয়ে দিয়ে অবসর প্রস্তুতিমূলক ছুটিতে গমন করেন।
থিয়াগো মোত্তা

থিয়াগো মোত্তা (; ; জন্ম ২৮ আগস্ট ১৯৮২) হলেন একজন পেশাদার ফুটবলার, যিনি ফরাসি ক্লাব প্যারিস সেন্ট জার্মেইয়ের হয়ে এবং ইতালি জাতীয় ফুটবল দলের হয়ে মধ্যমাঠে খেলে থাকেন।
মোত্তা তার কর্মজীবনে শুরুতে বার্সেলোনায় কাটান। পরবর্তীতে প্যারিস সেন্ট জার্মেইয়ে যোগ দেওয়ার পূর্বে আড়াই মৌসুম কাটান ইন্তারনেজিওনেলে। এই তিনটি দলের হয়ে তিনি ২৫টি প্রধানতম শিরোপা জয় করেন।
ব্রাজিল জন্মগ্রহণকারী মোত্তা বর্তমানে ইতলির নাগরিক। তিনি ২০১১ সাল থেকে ইতালি জাতীয় ফুটবল দলের হয়ে খেলেন। ইতালি দলের হয়ে তিনি ২০১৪ ফিফা বিশ্বকাপ, দুটি উয়েফা ইউরোপীয় চ্যাম্পিয়নশিপ খেলেন এবং উয়েফা ইউরো ২০১২ আয়োজনে দ্বিতীয় দল হিসেবে প্রতিযোগিতা সমাপ্ত করেন।
দ্য সি অব মনস্টার্স

দ্য সি অব মনস্টার্স গ্রিক পুরাণের আলোকে রচিত একটি রোমাঞ্চকর উপন্যাস। এর রচয়িতা রিক রিওরদান। ২০০৬ সালে প্রকাশিত এই বইটি "পার্সি জ্যাকসন অ্যান্ড দি অলিম্পিয়ানস" সিরিজের ২য় বই এবং পার্সি জ্যাকসন অ্যান্ড দ্য লাইটনিং থিফ উপন্যাসের অনুবর্তী পর্ব।
"দ্যা সী অব মনস্টারস" খুব ভালো বই হিসেবে পাঠকসমাজের কাছে মূল্যায়িত হয়েছে। এর কাহিনী, চরিত্রসমূহ এবং লেখকের লেখার ধরন সবার কাছেই প্রসংশিত হয়েছে। স্কুল লাইব্রেরি জার্নালও এর কাহিনী এবং চরিত্রগুলোর প্রশংসা করেছে।
সৌরভ রাজ জৈন

সৌরভ রাজ জৈন (জন্ম: ১লা ডিসেম্বর ১৯৮৫), হলেন একজন ভারতীয় টেলিভিশন অভিনেতা ও মডেল তারকা। সৌরভ "মহাভারত" (২০১৩) টিভি সিরিজে ভগবান কৃষ্ণ ভুমিকার জন্য বেশি পরিচিতি লাভ করেন।.
সৌরভ উনিশ বছর বয়সে তার টেলিভিশন কর্মজীবন শুরু করেন "রিমিক্স" (২০০৪)-এ মধ্য দিয়ে সহকারী অভিনেতা হিসেবে। "দেবো কে দেব...মহাদেব" (২০১১)-এর মধ্য দিয়ে তিনি নিজেকে একজন অনন্য অভিনেতা হিসেবে প্রতিষ্ঠা করেন, যেখানে তিনি ভগবান বিষ্ণু অবতারে অভিনয় করেন। কর্ম (২০০৮ সাল)-এর ছবি দিয়ে তিনি প্রথমবারের মতন ছবিতে পা রাখেন এবং সম্প্রতি তিনি ওম নম ভেঙ্কটেশায়া দিয়ে তেলুগু ছবিতে পা রাখেন। সৌরভ রাজ জৈন জন্মে একজন জৈন হলেও তিনি বিশ্বাসে বৌদ্ধ ধর্মকে অনুসরণ করেন।
কুলদীপ যাদব

কুলদীপ যাদব (জন্ম: ১৪ ডিসেম্বর, ১৯৯৪) একজন ভারতীয় ক্রিকেটার। তিনি উত্তরপ্রদেশের রাজ্য ক্রিকেট দলের পক্ষে ক্রিকেট খেলেন। তিনি ধীর গতির বামহাত চায়নাম্যান বোলার, হিসাবে ক্রিকেট খেলেন ।
তিনি ২০১৪ সালের চ্যাম্পিয়নস লিগের টি-টোয়েন্টি ম্যাচে প্রতিনিধিত্ব করেন।
অক্টোবর ২০১৪ সালে ওয়েস্ট ইন্ডিজের বিরুদ্ধে খেলতে তিনি ভারতীয় ক্রিকেট দলের পক্ষে নির্বাচিত হন কিন্তু কোনও ম্যাচেই খেলেননি। তিনি ২০১৭ সালের ফেব্রুয়ারিতে একদিনের ম্যাচ বাংলাদেশের বিপক্ষে ভারতীয় টেস্ট দলে অংশ গ্রহণ করেন। তিনি ২৫ শে মার্চ ২০১৭ তারিখে অস্ট্রেলিয়ার বিপক্ষে ভারতের হয়ে টেস্ট অভিষেক করেন, ধর্মশালায় ক্রিকেট স্টেডিয়ামে, প্রথম ইনিংসে চার উইকেট লাভ করেন। কুলদীপ যাদব টেস্ট ক্রিকেটে ভারতের জাতীয় ক্রিকেট দলের প্রতিনিধিত্বকারী প্রথম ধীর- গতির বামহাত চায়নাম্যান বোলার। টেস্ট ক্রিকেটে তিনি কেবল তৃতীয় চায়নাম্যান (বোলার) ক্রিকেটার হিসেবেই অভিষিক্ত হন। অস্ট্রেলিয়ার চক-ফ্লেটউড-স্মিথ (৪/৬৪) অস্ট্রেলিয়ার বিপক্ষে দক্ষিণ আফ্রিকার ক্রিকেট দল এবং শ্রীলঙ্কার ক্রিকেট দলের লক্ষণ সন্দ্বান (৪/৫৮)।
২০১৭ সালের জুনে ওয়েস্ট ইন্ডিজে অনুষ্ঠিত সীমিত ওভারের সফরের জন্য তাকে ভারতের দলে রাখা হয়। তার ২৩ জুন ২০১৭ তারিখে ওয়েস্ট ইন্ডিজের বিরুদ্ধে ভারতীয় দলে তার একদিনের আন্তর্জাতিক (ওয়ানডে) অভিষেক ঘটে। তবে, এই খেলাটির সময়, তিনি একটি একক ডেলিভারি করতে ব্যর্থ হন কারণ প্রথম ইনিংসের সময় বৃষ্টির কারণে কোনও ফলই হয়নি শেষ পর্যন্ত যখন ভারত ব্যাটিং করছে। তিনি শেষ পর্যন্ত সিরিজের পরবর্তী ম্যাচে বোলিং করতে সক্ষম হন, যেখানে তিনি তিন উইকেট লাভ করেন। তিনি জুলাই ২০১৭ সালের ৯ জুলাই ওয়েস্ট ইন্ডিজের বিপক্ষে ভারতের জন্য তার টি-টোয়েন্টি আন্তর্জাতিক (টি ২0 আই) অভিষিক্ত হন। 
সংযুক্ত আরব আমিরাতে ফেব্রুয়ারী ,২০১৪ য় অনুষ্ঠিত অনূর্ধ-১৯ বিশ্বকাপে ভারতের হয়ে খেলেন।  তার সমসাময়িক খেলোয়াড়েরা ছিলেন আভেশ খান , শ্রেয়াস আইয়ার, সরফরাজ খান , মুস্তাফিজুর রহমান, সঞ্জু স্যামসন, মেহেদী হাসান মিরাজ , লিটন দাস , নাজমুল হোসেন শান্ত, হাশমতুল্লাহ শাহিদী, এইডেন মার্করাম, কাগিসো রাবাদা, নিকোলাস পুরাণ, শিমরন হেটমায়ার, কাইল জেমিসন, কুশল মেন্ডিস । দলের হয়ে তিনি ছিলেন টুর্নামেন্ট সেরা স্পিনার । তিনি স্কটল্যান্ডের বিপক্ষে হ্যাটট্রিক করেছিলেন ।
২০১৪ সৈয়দ মোশতাক আলী ট্রফিতে উত্তর প্রদেশের হয়ে তার অভিষেক ঘটে। মাত্র ৪ টি ম্যাচ খেললেও তিনি ছিলেন দলের সেরা কৃপণ ও কার্যকরী বোলার।
তিনি ২০১২ সালে মুম্বাই ইন্ডিয়ান্স দলের সদস্য ছিলেন এবং ২০১৪ সালে কলকাতা নাইট রাইডার্সের হয়ে স্বাক্ষরিত হন। সেই বছর কলকাতা বিজয়ী হলেও তিনি কোনো ম্যাচ খেলার সুযোগ পাননি।  
৯ জুলাই ২০১৭ তার আন্তর্জাতিক টি২০ অভিষেক ঘটে ওয়েস্ট ইন্ডিজের বিরুদ্ধে।
আইপিএল এ তার দূর্বল প্রদর্শন তাকে টি২০ বিশ্বকাপে সুযোগ পেতে বঞ্চিত করে।
দেপোর্তিভো আলাভেস

দেপোর্তিভো আলাভেস, এস.এ.ডি. (; সাধারণত স্পোর্টিং আলাভেস অথবা শুধুমাত্র আলাভেস () নামে পরিচিত) হচ্ছে বিতোরিয়া-গাস্তেইস ভিত্তিক একটি স্পেনীয় পেশাদার ফুটবল ক্লাব। এই ক্লাবটি বর্তমানে স্পেনের শীর্ষ স্তরের ফুটবল লিগ লা লিগায় খেলে। এই ক্লাবটি ১৯২১ সালের ২৩শে জানুয়ারি তারিখে স্পোর্টস ফ্রেন্ডস ক্লাব নামে প্রতিষ্ঠিত হয়েছে। আলাভেস তাদের সকল হোম ম্যাচ বিতোরিয়া-গাস্তেইসের মেন্দিজোররোৎসায় খেলে থাকে; যার ধারণক্ষমতা হচ্ছে ১৯,৮৪০। বর্তমানে এই ক্লাবের ম্যানেজারের দায়িত্ব পালন করছেন আসিয়ের গারিতানো এবং সভাপতির দায়িত্ব পালন করছেন আলফনসো ফার্নান্দেজ দে ত্রেকোনিস। বর্তমানে স্পেনীয় মধ্যমাঠের খেলোয়াড় লুইস রিওহা এই ক্লাবের অধিনায়কের দায়িত্ব পালন করছেন।
এই ক্লাবটিকে অ্যাথলেতিক বিলবাও এবং রিয়াল সোসিয়েদাদের পর বাস্ক কান্ট্রির তৃতীয় সেরা দল হিসেবে অবিহিত করা হয়। ২০০১ সালে ইউরোপীয় প্রতিযোগিতায় ক্লাবটির অভিষেকের বছরে তারা উয়েফা কাপ এর ফাইনাল খেলে, যা ক্লাবটির ইতিহাসের সর্বোচ্চ সাফল্য। ফাইনালে তারা লিভারপুলের কাছে গোল্ডেন গোল নিয়মে ৫-৪ গোলে ফাইনালে হেরে যায়। ২০১৭ সালে, এই ক্লাবটি কোপা দেল রের ফাইনালে পৌঁছে, যেখানে বার্সেলোনার কাছে ৩-১ গোলে হেরে যায়।
এই দলটি জার্সি হিসেবে নীল-সাদা ডোরাকাটা শার্ট, নীল প্যান্ট এবং সাদা মোজা পরিধান করে। দলটির স্টেডিয়ামের নাম মেন্দিজোরৎজা স্টেডিয়াম, যেখানে একসাথে ১৯,৮০০ জন দর্শক খেলা উপভোগ করতে পার।
কোয়ান্টাম জীববিজ্ঞান

কোয়ান্টাম জীববিজ্ঞান জীববিজ্ঞানের এমন একটি শাখা যেখানে জৈবিক বস্তু এবং সমস্যাকে কোয়ান্টাম বলবিদ্যার সাপেক্ষে ব্যাখ্যার চেষ্টা করা হয়। অনেক জৈবিক প্রক্রিয়া শক্তির রূপান্তরের সাথে জড়িত যা পুনরায় ব্যবহারযোগ্য এবং প্রকৃতিগত দিক থেকে কোয়ান্টাম বলবিজ্ঞান সম্পর্কিত। এই ধরনের প্রক্রিয়া জড়িত রাসায়নিক বিক্রিয়া, আলোক শোষণ, উত্তেজিত শক্তিস্তর অবস্থার গড়ন, উত্তেজিত শক্তির বহন এবং ইলেক্ট্রণ ও প্রোটনের পরিবহন যেমনঃ যা সালোকসংশ্লেষণ এবং কোষীয় বিপাক।
এরভিন শ্রোডিঙার ১৯৪৪ সালে তার “what is life?” গ্রন্থে জীববিজ্ঞানে কোয়ান্টাম মেকানিক্সের ব্যবহার নিয়ে আলোচনা করেন। পার-ওলভ লোডিন ১৯৬৩ সালে তার গবেষণা পত্রে প্রোটন টানেলিংকে ডিএনএ মিউটেশনের আরেকটি প্রক্রিয়া হিসেবে প্রকাশ করেন। পার-ওলভ গবেষণার এই নতুন ক্ষেত্রটিকে কোয়ান্টাম বায়োলজি বা কোয়ান্টাম জীববিজ্ঞান হিসেবে আখ্যা দেন।
রুকইয়াহ শারইয়াহ

রুকইয়াহ অর্থ হলো ঝাড়ফুঁক করা, টোটকা, তাবিজে ফু দেয়া ইত্যাদি।
রুকইয়াহ শরয়ী হতে পারে গায়রে শারয়ীও হতে পারে৷ রুকইয়াহ শারইয়াহ মানে শরিয়াত সম্মত ঝাড়ফুঁক, তথা কোরআনের আয়াত অথবা হাদিসে বর্ণিত দোয়া, আল্লাহর নাম ও জায়েয দোয়া দ্বারা ঝাড়ফুঁক করা। আর গায়রে শরয়ী রুকইয়াহ মানে শরীয়তে নিষিদ্ধ পন্থায় ঝাড়ফুক ইত্যাদি করা৷ তবে রুকইয়া শব্দটি সচরাচর শরয়ী রুকইয়াহ বোঝাতে ব্যবহার হয়। এই ঝাড়ফুঁক সরাসরি কারো ওপর হতে পারে, অথবা কোনো পানি বা খাদ্যের ওপর করে সেটা খাওয়া অথবা ব্যবহার করা হতে পারে। এক্ষেত্রে রুকইয়ার পানি, অথবা রুকইয়ার গোসল ইত্যাদি পরিভাষা ব্যবহার হয়। এর দ্বারা জিন যাদু নজর ইত্যাদি প্যারানরমাল জনিত সমস্যার সমাধান পাওয়া যায়।
ফক্বিহদের মতে রুকইয়াহ বৈধ হওয়ার জন্য ৪ শর্ত পূরণ হওয়া আবশ্যক।
ইসলামি পন্ডিতদের মতে রুকইয়া করার পূর্বে এই আক্বিদা স্পষ্টভাবে জানিয়ে দেয়া উচিত ‘রুকইয়া বা ঝাড়ফুঁকের নিজস্ব কোনো ক্ষমতা নেই, সব ক্ষমতা আল্লাহ তা’আলার, আল্লাহ চাইলে শিফা হবে, নয়তো হবে না।’
জ্বীনের এমন ভর করাকে দুর করতে, প্রায় সকল ঐতিহ্যবাহী ইসলামী পণ্ডিত ও আইনবিদ ইসলামী ঝাড়ফুঁক করার পরামর্শ দিয়ে থাকেন, যা অধিকাংশ ক্ষেত্রেই করা হয় আয়াতুল কুরসি, সূরা বাকারা, সূরা ফাতিহা, সূরা জিন এবং তিন ক্বুল (সূরা নাস, সূরা ফালাক ও সূরা ইখলাস) পড়ার মাধ্যমে।
কুরআনের বিভিন্ন আয়াত দ্বারা রুকইয়া করা হয়, তন্মধ্যে প্রসিদ্ধ কিছু আয়াত হচ্ছে
হ্যারি পটার প্রিকুয়েল

হ্যারি পটার প্রিকুয়েল হল জে. কে. রাউলিং এর লেখা ৮০০ শব্দের শিরোনামহীন একটি ছোটগল্প, যা একটি দাতব্য নিলাম অনুষ্ঠানের অংশ হিসেবে লিখিত হয়েছিল। ছোটগল্পটি মূলত অনানুষ্ঠানিকভাবেই "হ্যারি পটার প্রিকুয়েল" নামে পরিচিত হয়। নিলামশেষে এটি মোট £২৫,০০০ সংগ্রহ করে। এ গল্পে "হ্যারি পটার" সিরিজের ঘটনাবলির আগে সংঘটিত একটি ঘটনা বর্ণিত হয় যাতে সিরিয়াস ব্ল্যাক ও জেমস পটার মাগল পুলিশের সম্মুখীন হয়েছিল। ২০১৭ সালে এর পাণ্ডুলিপি চুরি হয়।
১১ই জুন ২০০৮ সালে ওয়্যারস্টোনস "হোয়াট'স ইয়োর স্টোরি?" নামে একটি দাতব্য অনুষ্ঠান আয়োজন করে। এতে নিলামে তোলার উদ্দেশ্যে রাউলিংসহ ১৩ জন লেখককে এ৫ কার্ডে গল্প লেখার জন্য আমন্ত্রণ জানানো হয়। প্রাপ্ত আয় ইংলিশ পেন ও ডিসলেক্সিয়া অ্যাকশনের কাছে যায়। টোকিও-ভিত্তিক বিনিয়োগ-ব্যাংকিং পরামর্শকারী সংস্থা রেড-৩৩ এর সভাপতি হিরা ডিগপালের কাছে রাউলিংয়ের কার্ডটি £২৫,০০০ মূল্যে বিক্রি হয়। ১৩টি কার্ড বিক্রি করে সর্বমোট £৪৭,১৫০ তোলা হয়।
দুইজন মাগল পুলিশ একটি দ্রুতগামী মোটরবাইককে ধাওয়া করে এর আরোহী সিরিয়াস ব্ল্যাক ও জেমস পটারকে একটি কানাগলিতে কোণঠাসা করে ফেলে। পুলিশেরা এই জুটির মুখোমুখি হতেই তিনজন লোক ঝাড়ুলাঠিতে করে গলিতে উড়ে আসে। জেমস ও সিরিয়াস জাদুকরীভাবে পুলিশদের গাড়ি উঠিয়ে ফেলাতে ঝাড়ুলাঠিগুলোর সাথে এর সংঘর্ষ ঘটে এবং এদের যাত্রীরা অচেতন হয়ে পরে। পুলিশেরা ভয়ে একে অপরকে আঁকড়ে ধরতেই সিরিয়াস ও জেমস তাদের মোটরবাইকে ফিরে উড়ে চলে যায়।
রাউলিং তাঁর গল্পের কার্ডটির সমাপ্তি টানেন এই শব্দগুলোর মাধ্যমে, "যে প্রিকুয়েলটি নিয়ে আমি কাজ করছি না, তা থেকে - তবে এটি মজার ছিল!"
২০১৭ সালের এপ্রিলে বার্মিংহামে একটি চুরির ঘটনায় প্রিকুয়েলটির পাণ্ডু‌লিপিও চুরি হয়। কেনার প্রস্তাব পেলেও যেন ভক্তরা এটা না কেনে এমন আহ্বান জানিয়ে ঘটনাটির সম্পর্কে টুইট করেন রাউলিং, এবং ওয়েস্ট মিডল্যান্ডস পুলিশ তথ্যের জন্য আবেদন জানায়।
চুরির শিকার ব্যক্তি (কেবল হিরা নামে পরিচিত) বিবিসিকে বলেন যে কাজটি ছিল "অমূল্য" এবং পুনরায় বৈধভাবে এটিকে বিক্রি করা হলে আরও ভালো উদ্দেশ্যের জন্য অর্থ তোলার সম্ভাবনা ছিল।
তিনি বলেন, "আমার মনে হয় না এটাকে যেই নিয়েছে বা চুরি করেছে অথবা এটিকে যে কিনতে পারে তারা মানুষের প্রতি এর উপকারি ভূমিকা অথবা এটি কী করতে পারে তা প্রকৃত অর্থে বুঝতে পারবে। যদি এটি ধ্বংস হয়ে যায় বা হারিয়ে যায়, এটি একটি বিরাট ক্ষতি।"
ইন রিয়েল লাইফ (ব্যান্ড)

ইন রিয়েল লাইফ একটি মার্কিন বালক ব্যান্ড দল, যেটি ২০১৭ সালের ২২শে জুন মার্কিন টেলিভিশন চ্যানেল এবিসিতে প্রচারিত মার্কিন রিয়ালেটি টেলিভিশন গানের প্রতিযোগিতামূলক সিরিজ অনুষ্ঠান"বয় ব্যান্ডের" চূড়ান্ত ৫ জন কণ্ঠ শিল্পীদের নিয়ে গঠন করা হয়েছিল। যেটি উপস্থাপনা করেন ব্রিটিশ গায়িকা রিতা ওরা এবং এর (নির্মানকারী/মূখ্য বিচারক সমূহ হলেন)জনপ্রিয় মার্কিন ব্যান্ডদল ব্যাকস্ট্রিট বয়েজ-এর সদস্য নিক কার্টার, সাবেক ব্রিটিশ মেয়ে ব্যান্ডদল স্পাইস গার্লস এর সদস্য এমা বান্টন এবং মার্কিন রেকর্ড প্রযোজক টিম্বারল্যান্ড।
অনুষ্ঠানটির ১০ টি পর্ব সংবলিত মৌসুমটি শুরু হয় ৩০ জন ছেলে কণ্ঠ শিল্পীদের নিয়ে, যারা নতুন ৫ সদস্যের "ছেলে ব্যান্ড দলের" একজন সদস্য হতে প্রতিযোগিতায় লিপ্ত হয়। প্রতি সপ্তাহে ছেলে গুলোকে আলাদা আলাদা দলে স্থানান্তর করা হয় এবং ততক্ষন পযন্ত তারা গান পরিবেশন করবে যতক্ষন পযন্ত মুখ্য বিচারকগণ ২জন অথবা ৩জন ছেলেকে বাদ দিয়ে দেন এবং সরাসরি ভোটদানের মাধ্যমে মার্কিন জনগনকে তাদের পছন্দমত একজনকে নির্বাচনের সুযোগ দেন। এবং অনুষ্ঠানটির মৌসুমের শেষে এসে অবশিষ্ট সর্বশেষ ৫ জন ছেলেদের নিয়ে একটি ব্যান্ডদল গঠন করে দেয়া হবে এবং তারা রেকর্ড লেবেল হলিউড রেকর্ডএর চুক্তিপত্র গ্রহণ করবে ভোটদানের ২৪ ঘণ্টার পর এক সপ্তাহ আগে, ২০১৭ সালের ২৪ই আগস্টে চূড়ান্ত সরাসরি অনুষ্ঠানে ব্রেডি ট্যুটন,
ড্রিউ রামস, চেন্স পেরেজ,সার্জিয়ো কাল্ডেরন এবং মাইকেল কনর হলেন অনুষ্ঠানটির বিজয়ী সদস্যবৃন্দ এবং তারা "ইন রিয়েল লাইফ" ব্যান্ড গঠন করেছেন। সে অনুষ্ঠানেই তারা তাদের আত্বপ্রকাশকারী একক "আইস ক্লোস্ড" গানটি পরিবেশন করে।
হগওয়ার্টস: অ্যান ইনকমপ্লিট অ্যান্ড আনরিলায়েবল গাইড

হগওয়ার্টসঃঅ্যান ইনকমপ্লিট অ্যান্ড আনরিলায়েবল গাইড হল জে. কে. রাউলিং রচিত একটি ই-বই, হগওয়ার্টস ও এর রহস্যের একটি নির্দেশিকা। এটি ৬ই সেপ্টেম্বর ২০১৬ সালে একসাথে কয়েকটি ভাষায় প্রকাশিত হয়।
বইটি নিম্নোক্ত দু'টি বইয়ের সাথে একই সময়ে প্রকাশিত হয়:
জাতীয় উপজাতি উৎসব

জাতীয় উপজাতি উৎসব ভারতের আদিবাসী এবং উপজাতি দ্বারা ভারতের জাতীয় রাজধানী অঞ্চলে উদ্‌যাপন করা হয়, যেমন- নতুন দিল্লি। এই উৎসব ফেব্রুয়ারি মাসের মাঝামাঝি সময়ে প্রতিবছর উদ্যাপিত হয়। এটি আদিবাসী বিষয়ক মন্ত্রণালয়, ভারত সরকার দ্বারা অনুষ্ঠিত হয়।
এই উৎসবটি ভারতে আদিবাসী ও উপজাতীয় মানুষ এবং তাদের আদিবাসী উপজাতীয় সংস্কৃতিতে চিহ্নিত করার জন্য অনুষ্ঠিত হয়। 
১৩ থেকে ১৮ ফেব্রুয়ারি ২০১৫ পর্যন্ত জাতীয় উপজাতি উৎসবের প্রথম সংস্করণটি নতুন দিল্লিতে অনুষ্ঠিত হয়।
ককবরক দিবস

ককবরক দিবস (বোরোক দিবস) ত্রিপুরা রাজ্যে ককবরক ভাষার উন্নয়নের জন্য পালিত হয়। এটি প্রতি বছর জানুয়ারী ১৯ তারিখে পালন করা হয়। ককবরক ভাষা ত্রিপুরার একটি সরকারি ভাষা, রাজ্যের স্বায়ত্তশাসিত জেলা কাউন্সিলের প্রথম ভাষা। এই দিনটি ১৯৭৯ সালে একটি আনুষ্ঠানিক ভাষা হিসেবে স্বীকৃতি হিসেবে নির্বাচিত হয়। এই দিনে কার্যক্রমগুলি সাংস্কৃতিক অনুষ্ঠান এবং সাহিত্যিক কর্মকাণ্ডে অন্তর্ভুক্ত। 
ককবরক হচ্ছে ত্রিপুরা আদিবাসী সম্প্রদায়ের হাজার হাজার বছরের আদিবাসী ভাষা। তবু ত্রিপুরা ভাষার আদিবাসী সম্প্রদায়ের মধ্যে হাজার বছর ধরে কথা বলে। "কোক" মানে ভাষা, "বোরক" মানে মানুষ (এখানে এমন লোক যারা কোকবোরক কথা বলে)। কোকবোরক ভাষা তিব্বত-বর্মণ ভাষাগুলির মধ্যে অন্যতম। ভারতের উত্তর-পূর্বাংশ এবং বাংলাদেশ পার্শ্ববর্তী পার্বত্য চট্টগ্রাম পার্বত্য অঞ্চলে কথিত আজ ককবরক ভাষাটি অঞ্চলের তিব্বত-বর্ম ভাষাসমূহের মধ্যে দ্রুততম ক্রমবর্ধমান এবং উন্নয়নশীল ভাষার মধ্যে একটি। দেব্বর্মা, কালাই, রিয়াং, জামাতিয়া, ত্রিপুরা, নোয়াটিয়া, রূপিনী এবং সবগুলি দ্বারা প্রধানত ভাষাটি কথিত আছে।
তবে ভাষাটির তিব্বতি-বর্মণের মতো অন্যান্য ভাষা যেমন বাঁদো, গারো এবং দিমাশা সহ ঘনিষ্ঠতা রয়েছে। ককবরক কথা বলে এমন সম্প্রদায়গুলি ত্রিপুরা সম্প্রদায় হিসাবে শ্রেণিভুক্ত হয় তবে কালাই এবং রূপিনী সম্প্রদায়গুলি "হালাম" সম্প্রদায় হিসাবে পরিচিত হলেও তারা ককবরক ভাষাতেই বলে। জামাতিয়া যদিও তারা যথাক্রমে ব্রু ও জামাতিয়া নামে পরিচিত, তাদের ভাষাটি ককবরক। সরকারীভাবে এই সব সম্প্রদায় যারা ককবরক কথা বলে "বরক" নামে পরিচিত।
অনেক সামাজিক-রাজনৈতিক বিতর্কের কারণে ককবরক স্ক্রিপ্ট চূড়ান্ত করা হয় নি, তবে অনেকে "রোমান স্ক্রিপ্ট" এ লেখার জন্য পছন্দ করে এবং কিছু লোক "বাংলার" স্ক্রিপ্টে ককবরক লিখেন। ত্রিপুরা রাজাদের ইতিহাসে এটি উল্লেখ করা হয়েছে হাজার বছর ধরে ত্রিপুরার বোরক শাসকদের (১৮৪ বাদশাহ) "কোলোমা" ককবরকের স্ক্রিপ্ট ছিল যা এখন আর জানা যায় না।
ককবরক তি হুকুমু মিশন "এবং অন্যান্য অনেক সরকারি ও বেসরকারী গ্রুপ ক্রমাগত সাংস্কৃতিক বিপ্লবের মাধ্যমে কোকবোরক ভাষার, সাহিত্য ও চলচ্চিত্র / গানগুলি উন্নয়নে এবং উন্নয়ন করতে জড়িত। এটি ত্রিপুরা জনগণের দ্বারা মহান কৃতিত্ব অর্জন করেছে যে ককবরক ভাষা এখন শেখানো হয় সরকারি স্কুল, কলেজ ও বিশ্ববিদ্যালয়। মূলধারার আধুনিকায়নের জন্য ভাষা আরও উন্নত করার প্রচেষ্টা এখনো চলছে।
মথুরানাথ বসু

মথুরানাথ বসু (১৮৪৩ - ১৯০১) তদানীন্তন ভারতীয় উপমহাদেশের বঙ্গ প্রদেশের অর্ন্তভূক্ত যশোর জেলার কোটচাঁদপুর গ্রামে জন্মগ্রহণ করেন। তার পিতা ছিলেন সদানন্দ বসু এবং তার মাতা ছিলেন সুলোচনা দেবী।
কৃষ্ণের লীলাভূমি মথুরার নামানুসারে তার নাম দেয়া হয় মথুরানাথ।
চার বছর বয়স থেকেই তিনি গৃহ শিক্ষকের কাছে বিদ্যাভাস শুরু করেন। পঞ্চম শ্রেণী পর্যন্ত গৃহ শিক্ষকের কাছে পড়াশুনা সমাপ্ত করে যশোর জিলা স্কুলে ভর্তি হন।
১৮৫৭ সালে তিনি যশোর জিলা স্কুল থেকে এন্ট্রাস পরীক্ষায় প্রথম বিভাগে প্রথম স্থান অধিকার করে স্বর্ণপদক লাভ করেন।
১৮৫৭ সালে তিনি কলকাতার ডাফ কলেজ ভর্তি হন এবং এখান থেকেই তিনি আই.এ পাস করেন। আই.এ পরীক্ষায় তিনি প্রথম বিশ জনের মধ্যে চতুর্থ হন এবং ব্রিটিশ সরকারের কাছ থেকে স্বর্ণপদক লাভ করেন।
মথুরানাথ ১৮৬০ সালে কলকাতা বিশ্ববিদ্যালয়ে এবং এখান থেকেই তিনি প্রথম বিভাগে বি.এ পাশ করে স্বর্ণপদক লাভ করেন।
মথুরানাথ ৪ বছর আইন ব্যবসা করেন। পরে আইন ব্যবসা ছেড়ে কিছুদিন সরকারী চাকরি করেন। সরকারী চাকরি ছেড়ে দিয়ে তিনি ব্যবসা শুরু করেন, এখানে তিনি সফল হলেও পরবর্তীতে তিনি ব্যবসা ছেড়ে দেন। ব্যবসা ছেড়ে দিয়ে তিনি ৯ বছর ভবানীপুরে শিক্ষকতা করেন।
মথুরানাথ বসু ১৮৭৪ সালে তিনি ফরিদপুর জেলা ম্যাজিস্ট্রেট মিঃ ওয়েলেসের আমন্ত্রণে মিশনারী হিসাবে তৎকালীন রাজগঞ্জ বর্তমানে গোপালগঞ্জে আসেন।
তৎকালীন রাজগঞ্জ ছিল সম্পূর্ণ একটি জলাভূমি। মধুমতী তীরের ছোট্ট একটি হাট ছিল রাজগঞ্জ হাট।
তিনি এ অঞ্চলে নিরক্ষরতা দূর করতে একটি স্কুল নির্মাণ করেন। পাঁচটি ছেলে ও দুটি মেয়ে নিয়ে তিনি শুরু করেন তার মিশন স্কুল। এই স্কুল ছিল অবৈতনিক, এখান থেকে বিনামূল্যে বই পেতো ছাত্র-ছাত্রীরা। পরবর্তীকালে তিনি এই স্কুলকে হাই স্কুলে উন্নীত করেন। তিনি সীতানাথ মথুরানাথ কলেজ (বর্তমানে গোপালগঞ্জের বঙ্গবন্ধু কলেজ) নামে একটি মহাবিদ্যালয়ও প্রতিষ্ঠা করেন।
মৃত্যুর পূর্বে তার স্কুলের ছাত্রছাত্রীর সংখ্যা ছিলো প্রথম শ্রেণী থেকে দশম শ্রেণী পর্যন্ত এক হাজারেরও বেশি।
তিনি এ অঞ্চলে বেঙ্গল মিশন সোসাইটির অধীনে স্কুল, চিকিৎসা, ধর্ম প্রচারমূলক কাজ করতেন। এছাড়া তিনি বিভিন্ন গ্রামে পাঠশালা স্কুল প্রতিষ্ঠা করেন। তার একক প্রচেষ্টায় গোপালগঞ্জে কোর্ট স্থাপিত হয় এবং তাকে অনারারি ম্যাজিস্ট্রেট করা হয়।
তিনি এ অঞ্চলে কৃষি ব্যাংক ও পোস্ট অফিস স্থাপন করেন।
মথুরানাথ বসু ২ সেপ্টেম্বর ১৯০১ সালে মুত্যুবরণ করেন।
সোমনাথ লাহিড়ী

সোমনাথ লাহিড়ী (১ সেপ্টেম্বর, ১৯০৯ - ১৯ অক্টোবর, ১৯৮৪) ছিলেন একজন সাম্যবাদী নেতা, বাঙালি তাত্ত্বিক ও সাহিত্যিক। ভারতের সংবিধান রচনার জন্যে গণপরিষদে তিনিই একমাত্র কমিউনিস্ট সদস্য ছিলেন।
১৯৩০ সালে বিপ্লবী রাজনীতিবিদ ভূপেন্দ্রনাথ দত্তর সংস্পর্শে এসে মার্ক্সবাদে আকৃষ্ট হন। ১৯৩১ সালে গঠিত ই.বি রেলওয়ে শ্রমিক ইউনিয়নের উদ্যোক্তা ছিলেন। সেই বছরই ভারতের কমিউনিস্ট পার্টির সদস্যপদ লাভ করেন। কমিউনিস্ট পার্টির আদি পর্বে যে ক্যালকাটা কমিটি গঠিত হয়, তার অন্যতম সদস্য ছিলেন সোমনাথ লাহিড়ী।
লাহিড়ী ছিলেন একাধারে তাত্ত্বিক ও সাংগঠনিক নেতা। কমিউনিস্ট পার্টি নিষিদ্ধ হলে আত্মগোপনে চলে যান। ১৯৩৩ সালে জামশেদপুরে টিস্কোতে প্রথম শ্রমিক সংগঠন গড়ে তোলেন তিনি। ট্রাম শ্রমিক আন্দোলনেও সোমনাথ লাহিড়ীর নাম অগ্রগণ্য ছিল। ১৯৩৩ সালের ডিসেম্বর মাসে কলকাতায় দলের সর্বভারতীয় সম্মেলন অনুষ্ঠিত হয়। এ সম্মেলনে আব্দুল হালিম, রণেন সেনের সাথে বাংলার প্রতিনিধিত্ব করেন তিনি। কংগ্রেস সভাপতি সুভাষচন্দ্র বসুর প্রস্তাব অনুযায়ী লেফট কনসোলিডেশন কমিটিতে তিনি বামপন্থি নেতা বঙ্কিম মুখার্জীর সাথে নির্বাচিত হন। ১৯৪৪ সালে কলকাতায় ঐতিহাসিক ধাঙড়দের ধর্মঘটে নেতৃত্ব দান করেন। ১৯৩৩-৫০ সাল অবিভক্ত কমিউনিস্ট পার্টির কেন্দ্রীয় কমিটির ও ১৯৪৮-৫০ পলিটব্যুরোর সদস্য ছিলেন। ১৯৫৭-৭৬ পশ্চিমবঙ্গ বিধানসভার সদস্য এবং ১৯৬৭-৬৯ যুক্তফ্রন্ট মন্ত্রীসভার সদস্য ছিলেন। তিনি ছিলেন রাজনীতির জগতে সর্বজনশ্রদ্ধেয় মানুষ। তাঁর নিজস্ব কোনো বাড়ি-জমি, এমনকি ব্যাঙ্ক অ্যাকাউন্টও ছিল না বলে জানা যায়।
সোমনাথ লাহিড়ী বামপন্থী আন্দোলনের পাশাপাশি ছিলেন একজন সুলেখক। তার প্রথম উল্লেখযোগ্য কাজ ভ্লাদিমির লেনিননের বিখ্যাত রচনা রাষ্ট্র ও বিপ্লব গ্রন্থের বঙ্গানুবাদ। তার রচিত গ্রন্থের নাম "সাম্যবাদ"। গনশক্তি, আগে চলো, নিউ এজ, ন্যাশনাল ফ্রন্ট ইত্যাদি পত্রিকায় লিখতেন। ১৯৪৫ সালে দৈনিক স্বাধীনতা পত্রিকার সম্পাদক হন। কালান্তর পত্রিকা সম্পাদনা করেছেন। রাজনৈতিক বিশ্লেষণ, ভাষার ব্যবহার ও সম্পাদকীয় লেখার কারণে তিনি ছিলেন ব্যতিক্রমী। "কলিযুগের গল্প" নামে একটি ছোটগল্পের সংকলন ছিল তার। তার ছোটগল্প বিভিন্ন ভাষায় অনুদিত হয়েছে।
হোজগিরি নৃত্য

হোজগিরি একটি লোক নৃত্য, ভারতের ত্রিপুরা রাজ্যে প্রচলিত, রেয়েইং মানুষ দ্বারা। এটি নারী এবং অল্পবয়সী মেয়েদের দ্বারা সঞ্চালিত হয়, একটি দলের ৪ থেকে ৬ জন সদস্যা, গান গাওয়া, মৃন্ময় প্যাটারের উপর সামঞ্জস্য রেখে এবং হাতের মাথার উপর একটি বোতল এবং হাতের উপর মাপের মত অন্য প্রান্তগুলি পরিচালনা করে। 
যখন শুধুমাত্র শরীরের নিম্ন অর্ধেক সরানো হয় দুর্গা পূজা উপলক্ষে পূর্ণ চন্দ্র রাতে অনুষ্ঠিত হজগিরি উৎসব উপলক্ষ্যে বা লক্ষ্মী পূজা উপলক্ষে নৃত্য করা হয়। সাধারণত দশহেরার তৃতীয় দিন পরে এই দিনে দেবী মেলুমা, (লক্ষ্মী) পূজা করা হয়।
খাম এবং সুমু (খুশুম) বাজিয়ে গান গাওয়াতে পুরুষ সদস্যরা অংশগ্রহণ করেন। গান খুব সহজ। নাচের জন্য প্রয়োজনীয়, একটি বেইলিং, বেত তৈরি করা একটি ব্যাপক বৃত্তাকার পরিষ্কার নিবন্ধ, একটি ঘড়া বা কলস, একটি বোতল, একটি হাউস ঐতিহ্যগত বাতি রাখা, একটি সাধারণ থালা এবং প্রতিটি অভিনেতার জন্য একটি রুমাল।
ধীরে ধীরে কোমর নারানোর জন্য একটি ব্যাপক প্রশিক্ষণ এবং চর্চা করা হয়। ক্রম শেষ করার জন্য এটি ৩০ মিনিট সময় নেয়। এই নৃত্যের মাধ্যমে সমগ্র হুক বা ঝুম চাষাবাদ প্রদর্শিত হয়। যে পরিমাণে হকনি নৃত্যের মতই কিন্তু তাল এবং ক্রম সম্পূর্ণ ভিন্ন।
সত্য রাম রাইং একটি স্কুল প্রতিষ্ঠা করেন, যেখানে তিনি নৃত্য শিখতে তরুণদের শিক্ষাদান করছেন। ভারত ও বিদেশে হজগিরি নাচকে রক্ষায় ও উন্নীত প্রচেষ্টার জন্য করার জন্য ভারত সরকার শ্রীযুক্ত রাইং কে সঙ্গীত নাটক একাডেমী পুরস্কার দিয়ে ভূষিত করা হয়।
কালাম সূত্র

কালাম সূত্র ত্রিপিটকের অঙ্গুত্তরনিকায়ের তিক নিপাতে (মহাবগ্‌গো) ৬৬ ন. সূত্র। এটি মহাবর্গের অন্তর্গত "কেশপুত্রীয় সূত্র", যা ‘কালাম সূত্র’ নামেই সমধিক পরিচিত। কালাম সূত্রটি যৌক্তিক বিশ্লেষণ নিয়ে আলোচনা করে। কোন বিষয়, সেটা ধর্মের সাথে সম্পর্ক থাকুক বা না থাকুক, সত্য ও জ্ঞান দিয়ে তা বোঝার জন্য রূপরেখা হিসেবে এর ব্যবহার হয়।
গৌতম বুদ্ধ যখন কেশপুত্র গ্রামে অবস্থান করছিলেন, তখন "কালাম" গোত্রের লোকজন তার শরণাপন্ন হয়। তারা গৌতম বুদ্ধের কাছে কাছে এসে বলেন, বিভিন্ন ধর্মের ধর্মগুরুগণ বিভিন্ন কথা বলে থাকেন, যা অনেক সময় একটি অপরটির বিপরীত। আবার অনেকে অন্য ধর্মের ধর্মগুরুদের বিরুদ্ধেও কথা বলেন। কার ধর্মদেশনা বা ধর্মোপদেশ গ্রহণ বা বর্জন করা উচিত এবং তা কীভাবে নির্ণয় করা যায়, তার জিজ্ঞাসা করেন। উত্তরে, গৌতম বুদ্ধ এই সূত্রটি দেশনা করেন।
কালাম সূত্রে, গৌতম বুদ্ধ কিছু বিষয়ে শোনা মাত্র বিশ্বাস করতে অথবা অন্ধের মত বিশ্বাস করতে বারণ করেছেন, সেগুলো হল
• মৌখিক বিবৃতি বা জনশ্রুতি <br>
• বংশ পরম্পরার প্রচলিত প্রথা<br>
• প্রবাদ<br>
• বই-পুস্তক<br>
• অনুমান<br>
• নিজের কোন মতের সাথে অন্য কারো মতের মিল পেলে<br>
• গুরুজনের প্রতি শ্রদ্ধাবশতঃ কোন কিছু বিশ্বাস
তিনি বলেছেন, এর পরিবর্তে, আপনারা যখন নিজেরাই বুঝতে পারবেন যে এই ধর্মগুলো অকুশল (মন্দ), এইগুলো দোষজনক, এগুলো বিজ্ঞ ব্যক্তি দ্বারা নিন্দিত, এগুলো সম্পাদিত ও গৃহীত হলে অহিত ও দুঃখ উৎপন্ন হবে তখন আপনারা এগুলো পরিত্যাগ করবেন। 
আর যখন নিজেরাই বুঝতে পারবেন যে, এই ধর্মগুলো কুশল (ভাল), এইগুলো দোষজনক নয়, এগুলো বিজ্ঞ ব্যক্তি দ্বারা প্রসংশিত, এগুলো সম্পাদিত ও গৃহীত হলে হিত ও সুখ উৎপন্ন হবে তখন আপনারা এগুলো গ্রহণ করবেন। 
তাছাড়া তিনি প্রাণীহত্যা করা, চুরি করা, বিবাহ বহির্ভূত যৌনকর্ম, মাদকাচ্ছন্ন, মিথ্যা বলা থেকে বিরত থাকার দেশনা দেন।
লেয়াল আববুদ

লেয়াল মুনির আববুদ (; ; জন্ম: ১৫ মে ১৯৮২) একজন লেবাননী পপ গায়ক, লোক সঙ্গীত বিনোদনকারী, শব্দ-গীতিকবি, কনসার্ট নর্তকী, ফিট মডেল, মুসলিম মানবতাবাদী এবং ব্যবসায়ী।
লেয়াল ১৯৮২ সালের ১৫ মে লেবাননের টায়ার জেলার দক্ষিণে কানিশাহ গ্রামে এক শিয়া মুসলিম পরিবারে জন্মগ্রহণ করেন। তার পিতার নাম মুনির এবং মাতার নাম মরিয়ম। লেয়ালরা তিন ভাই ও ছয় বোন। শৈশব থেকে লেয়ান সঙ্গীত ও নৃত্যচর্চা শুরু করেন। তিনি মিশরীয় পপ গায়ক আমর দিয়াবের ভক্ত ছিলেন। ১৪ বছর বয়স থেকে তিনি ১৩ জনেরও বেশি শিক্ষার্থীর গৃহ শিক্ষক ছিলেন। লেয়াল লেবানিজ বিশ্ববিদ্যালয়ে ইংরেজি সাহিত্যে অধ্যয়ন করেন এবং বৈরুত আরব বিশ্ববিদ্যালয় থেকে অনুবাদ বিষয়ে স্নাতকোত্তর ডিগ্রি লাভ করেন। তিনি দুই বছর লেবানিজ ন্যাশনাল হাইয়ার কনজারভেটরিতে সঙ্গীত বিষয়ে পড়াশুনা করেন।
লেয়াল লেবানিজ পুলিশ কর্মকর্তা হিসেবে কর্মরত ছিলেন এবং বৈরুত রেফিক-হারিরি আন্তর্জাতিক বিমান বন্দরে দুই বছর নিরাপত্তার দায়িত্ব পালন করেন।
নারিন্দা সরকারি উচ্চ বিদ্যালয়

নারিন্দা সরকারি উচ্চ বিদ্যালয় বাংলাদেশের ঢাকা জেলার গেন্ডারিয়া থানাধীন নারিন্দায় অবস্থিত একটি বালক উচ্চ বিদ্যালয়। এটি ১৯৬৩ খ্রিস্টাব্দে প্রতিষ্ঠিত হয়। এখানে বাংলা ভাষায় প্রথম থেকে দশম শ্রেণি পর্যন্ত পাঠদান করা হয়। বিদ্যালয়টি বাংলাদেশ সরকারের শিক্ষা মন্ত্রণালয়ের নীতিমালা অনুসরণ করে।
বিদ্যালয়টি নারিন্দার খ্রিস্টান কবরস্থানের পিছনে এবং মাধ্ব গৌড়ীয় মঠ এর সন্নিকটে ভগবৎ সাহা শঙ্খনিধি রোডে অবস্থিত।
বিদ্যালয়টিতে তিনটি চারতলা ভবন, একটি কমনরুম (ছাত্রদের কক্ষ), পাঠাগার, কম্পিউটার গবেষণাগার, বিজ্ঞানাগার এবং একটি বড় খেলার মাঠ রয়েছে। বিদ্যালয় প্রাঙ্গণে বিভিন্ন ফুল ও ফলের গাছ দেখা যায়। বিদ্যালয়ে প্রাতঃ ও দিবা, দুটি শাখায় ছাত্রদের পড়ানো হয়। এখানে একজন প্রধান শিক্ষক, দুজন সহাকারী প্রধান শিক্ষক এবং প্রায় ৬৫ জন শিক্ষক রয়েছেন।
নারিন্দা সরকারি উচ্চ বিদ্যালয়ে পড়ালেখার পাশাপাশি ছাত্ররা বিএনসিসি, স্কাউটিং, রেড ক্রিসেন্ট প্রভৃতি কার্যক্রমে অংশগ্রহণ করে থাকে। হ্যান্ডবল, ক্রিকেট, সোসার, অ্যাথলেটিক্স ও বিতর্ক প্রতিযোগিতাসহ বিভিন্ন জাতীয় ক্রীড়া প্রতিযোগিতায় স্কুলের খেলার দল নিয়মিত অংশগ্রহণ করে।
২০১৩ সালে নারিন্দা সরকারি উচ্চ বিদ্যালয়ের সুবর্ণ জয়ন্তী উদযাপিত হয়। অনুষ্ঠানে প্রধান অতিথি ছিলেন বাংলাদেশের শিক্ষামন্ত্রী নুরুল ইসলাম নাহিদ। এছাড়া নারিন্দা সরকারি উচ্চ বিদ্যালয় অ্যালামনাই অ্যাসোসিয়েশনের সভাপতি এ কে এম নুরুল ফজল বুলবুল, সাধারণ সম্পাদক মকবুল ইসলাম টিপু, বসুন্ধরা গ্রুপের চিফ মার্কেটিং প্রমোশন অফিসার মো. সাইফুল ইসলাম হেলালী, স্কুলের প্রধান শিক্ষক মোছা. সাহিনা আখতার প্রমুখ অনুষ্ঠানে উপস্থিত ছিলেন। এ অনুষ্ঠানে ৫০ পাউন্ড ওজনের একটি কেক কাটা হয়। এসময় আলোচনা অনুষ্ঠান, স্মৃতি রোমন্থন ও সাংস্কৃতিক অনুষ্ঠানের আয়োজন করা হয় যেখানে শিক্ষকসহ পাঁচ শতাধিক প্রাক্তন শিক্ষার্থী অংশগ্রহণ করেন।
লুং ফের ভা সাইতার

লুং ফের ভা সাইতার বাংলাদেশের বান্দরবান জেলায় অবস্থিত।
লুং ফের ভা জলপ্রপাত দুর্গম অঞ্চলে অবস্থিত। এর গমনপথটি বেশ কঠিন। বগালেক থেকে ক্রেওক্রাডং পেরিয়ে থাইকং পাড়া, থিংদৌলতে পাড়া, সিলোপি পাড়া হয়ে লুং ফের ভা সাইতারে পৌঁছানো যাবে।
জর্জ আর. আর. মার্টিন

জর্জ রেমন্ড রিচার্ড মার্টিন (জন্ম জর্জ রেমন্ড মার্টিন; ২০ সেপ্টেম্বর ১৯৪৮) হলেন একজন মার্কিন ঔপন্যাসিক, ছোটগল্পকার, চিত্রনাট্যকার এবং টেলিভিশন প্রযোজক। তিনি জর্জ আর. আর. মার্টিন নামে ফ্যান্টাসি, ভৌতিক এবং বিজ্ঞান কল্পকাহিনী রচনা করেন। তিনি তার সর্বাধিক বিক্রিত মহাকাব্যিক ফ্যান্টাসি উপন্যাস "আ সং অব আইস অ্যান্ড ফায়ার" দিয়ে খ্যাতি অর্জন করেছেন। উপন্যাসটি অবলম্বনে পরবর্তীতে "গেম অব থ্রোনস" (২০১১-বর্তমান) টেলিভিশন ধারাবাহিক নির্মাণ করা হয়, যা মার্কিন টেলিভিশন চ্যানেল এইচবিওতে প্রচারিত হয়। মার্টিন নিজেও এই ধারাবাহিকটির সহকারী প্রযোজক হিসেবে কাজ করেন এবং চারটি পর্বের চিত্রনাট্য রচনা করেন।
২০০৫ সালে "টাইম" ম্যাগাজিনের লেভ গ্রসম্যান মার্টিনকে আমেরিকার টলকিন বলে উল্লেখ করেন, এবং ২০১১ সালে তিনি বার্ষিক টাইম ১০০ বিশ্বের শীর্ষ প্রভাবশালী ব্যক্তির তালিকায় অন্তর্ভুক্ত হন।
জর্জ রেমন্ড মার্টিন ১৯৪৮ সালের ২০ সেপ্টেম্বর নিউ জার্সির বায়োনে জন্মগ্রহণ করেন। তিনি ১৩ বছর বয়সে তার দ্বিতীয় মধ্য নাম রিচার্ড গ্রহণ করেন। তার পিতা রেমন্ড কলিন্স মার্টিন এবং মাতা মার্গারেট ব্র্যাডি মার্টিন। তার ছোট দুই বোন ডারলিন এবং জ্যানেট। মার্টিনের পিতা অর্ধেক ইতালীয় বংশোদ্ভূত এবং তার মাতা অর্ধেক আইরিশ বংশোদ্ভূত। এছাড়া তার পূর্বপুরুষগণের মধ্যে ফরাসি, ইংরেজ, ওয়েলশ ও জার্মান রয়েছে।
১৯৭০ এর দশকের মাঝামাঝিতে মিলওয়াকিতে একটি বিজ্ঞান কল্পকাহিনী সম্মেলনে আইওয়ার ডেবিউকের ইংরেজ অধ্যাপক জর্জ গুথরিজের সাথে মার্টিনের সাক্ষাৎ হয়। মার্টিন তাকে শুধু কল্পনাপ্রসূত বইয়ের প্রতি দৃষ্টি না দিয়ে নিজেও এই ধরনের বই লিখতে উদ্ধুদ্ধ করেন। এরপর থেকে গুথরিজ বিজ্ঞান কল্পকাহিনী ও ফ্যান্টাসি বিভাগে হুগো পুরস্কার ও দুইবার নেবুলা পুরস্কারের চূড়ান্ত পর্বে মনোনীত হয়। ১৯৯৮ সালে গুথরিজ ও জ্যানেট বের্লিনার তাদের "চিলড্রেন অব দ্য ডাস্ট" উপন্যাসের জন্য ব্রাম স্টোকার পুরস্কার লাভ করেন।
এর বিপরীতে গুথরিজ মার্টিনকে ক্লার্ক কলেজে (বর্তমান ক্লার্ক বিশ্ববিদ্যালয়) এই কাজ পাইয়ে দেন। এই প্রসঙ্গে গুথরিজ বলেন যে মার্টিন লেখালেখি ও দাবা প্রতিযোগিতা থেকে নিজের ভরণপোষণের জন্য যথেষ্ট পরিমাণ অর্থ উপার্জন করছিলেন না। ১৯৭৬ থেকে ১৯৭৮ সালে মার্টিন ক্লার্ক কলেজে ইংরেজি ও সাংবাদিকতার প্রশিক্ষক হিসেবে কর্মরত ছিলেন এবং তিনি ১৯৭৮ থেকে ১৯৭৯ সালে সেখানে লেখক হিসেবে সাময়িক আবাসিক পদ লাভ করেন।
তিনি যখন শিক্ষকতা পেশাকে উপভোগ করছিলেন, সেসময় ১৯৭৭ সালের শেষের দিকে তার বন্ধু ও সমসাময়িক লেখক টম রিমির মৃত্যু তাকে তার জীবন সম্পর্কে ভাবায়, এবং তিনি পূর্ণাঙ্গ লেখক হিসেবে তার কর্মজীবন শুরু করার সিদ্ধান্ত নেন। তিনি তার চাকরি ছেড়ে দেন এবং ১৯৭৯ সালে ডেবিউকে ত্যাগ করে সান্টা ফেতে চলে যান।
কর্ণম মালেশ্বরী

কর্ণম মালেশ্বরী (জন্ম ১ জুন ১৯৭৫) একজন প্রাক্তন ভারতীয় মহিলা ভারোত্তোলক। ভারতীয় মহিলাদের মধ্যে উনিয় প্রথম অলিম্পিকে কোনো পদক জেতেন। ১৯৯৫ সালে উনি ভারতের সর্বোচ্চ ক্রীড়া পুরস্কার রাজীব গান্ধী খেলরত্ন লাভ করেন ও ১৯৯৯ সালে পদ্মশ্রী সন্মানে ভূষিত হন।
মালেলেসওয়ারী অন্ধ্রপ্রদেশের একটি ছোট গ্রাম ভয়েসনানপায়েতে জন্মগ্রহণ করেন। তার চারটি বোন রয়েছে এবং সবাইকে ভাল লেগেছে প্রশিক্ষণ দেওয়া হয়েছে। 1২ বছর বয়সে তিনি কর্মজীবন শুরু করেছিলেন এবং কোচ নিলমেশফতী অ্যাপনানার অধীনে প্রশিক্ষিত হয়েছিলেন। .
তিনি তার বোন সঙ্গে দিল্লি সরানো এবং শীঘ্রই ভারত স্পোর্টিং অথরিটি দ্বারা spotted। তারপর 1990 সালে, মালেেশ্বরী জাতীয় শিবিরে যোগ দেন এবং চার বছর পর, তিনি 54-কেজি শ্রেণীর একটি বিশ্ব চ্যাম্পিয়নশিপ বিজয়ী ছিলেন।
1997 সালে, তিনি একজন সহকারী ওয়েটলিফ্টার রাজেশ ত্যাগী বিবাহ করেন, এবং 2001 সালে একটি পুত্রকে জন্ম দেন। তিনি ২00২ কমনওয়েলথ গেমস তে প্রতিযোগিতায় ফিরে আসার পরিকল্পনা করেছিলেন, কিন্তু তার বাবার মৃত্যুর কারণে প্রত্যাহার করা হয়। ২004 সালের অলিম্পিকে খেলতে ব্যর্থ হওয়ার পর তিনি অবসর নেন। বর্তমানে তিনি যমুনানগর তার স্বামী এবং ভারতে খাদ্য কর্পোরেশনে প্রধান জনাব ব্যবস্থাপক (সাধারণ প্রশাসন) হিসাবে কাজ করেন।
1994 এবং 1995 সালে 54 কেজি ডিভিশনে বিশ্ব শিরোপা জিতেছিল এবং 1993 ও 1996 সালে তৃতীয় স্থান অর্জন করে।
২000 সালে, সিডলির অলিম্পিক্স, ম্লসবশ্বরী "স্ন্যাচ" তে 110 কেজি এবং "পরিচ্ছন্ন ও জারক" তে 130 কেজি উত্তোলন করেন যা মোট 240 কেজি। তিনি ব্রোঞ্জ পদক জিতেছেন এবং অলিম্পিকে পদক জয়ের প্রথম ভারতীয় মহিলা হিসেবে মনোনীত হন। তিনি অলিম্পিকে পদক জয়ের প্রথম ও একমাত্র ভারতীয় মহিলা ওজন।
অলিম্পিকের আগে, 1994 সালে ইস্তানবুল ইস্তানবুল ওয়েস্ট ভারোত্তোলিং চ্যাম্পিয়নশিপ তে তিনি সোনা জিতেছিলেন এবং কোরিয়ায় 1995 সালে তিনি এশিয়ান ওয়েস্টলিফিং চ্যাম্পিয়নশিপ জিতেছিলেন। 1995 সালে তিনি ওয়ার্ল্ড ওয়েটলিফ্টিং চ্যাম্পিয়নশিপ শিরোনামটি জিতেছিলেন, যার ফলে 113 কিলোগ্রাম রেকর্ড রেকর্ডটি ছিল। তার অলিম্পিক জয় করার আগেই, তিনি ২ টি আন্তর্জাতিক পদকসহ দুইবারের ভারোত্তলিত বিশ্ব চ্যাম্পিয়ন ছিলেন, যার মধ্যে 11 টি গোল্ড মেডেল ছিল।.
জাতীয় এবং আন্তর্জাতিক পদকসহ তিনি 1999 সালে রাজিব গান্ধী খেল রত্ন, 1999 সালে আর্জুনা পুরস্কার এবং 1 999 সালে পদ্মশ্রী সাথেও ভূষিত হন।
হাথমতী নদী

হাথমথী নদী পশ্চিম ভারতের গুজরাত রাজ্যের একটি নদী, যার উৎপত্তি স্থল আরাবলী পাহাড়ে অবস্থিত। এটি সবরমতী নদীর বাম দিকের উপনদীগুলির একটি। হিমাতনগরের নিকটবর্তী হাথমথী বাঁধের এই নদী ব্যবস্থায় রয়েছে। গুহাই নদী হাথমথী নদীর উপনদ।
ভিলোডা ও হিমাতনগর হল এই নদীর তীরের প্রধান শহর।
আ সং অব আইস অ্যান্ড ফায়ার

আ সং অব আইস অ্যান্ড ফায়ার (; বাংলা অনুবাদ: বরফ ও আগুনের গান) হল মার্কিন ঔপন্যাসিক জর্জ আর. আর. মার্টিন রচিত মহাকাব্যিক ফ্যান্টাসি ধারাবাহিক উপন্যাস। তিনি এই ধারাবাহিকের প্রথম খণ্ড "আ গেম অব থ্রোনস" লেখা শুরু করেন ১৯৯১ সালে এবং তা প্রকাশিত হয় ১৯৯৬ সালের আগস্ট মাসে। মার্টিন শুরুতে এই ধারাবাহিকের ত্রয়ী উপন্যাস রচনার পরিকল্পনা করেন, বর্তমানে পরিকল্পিত সাতটি খণ্ডের পাঁচটি খণ্ড প্রকাশিত হয়েছে।
পঞ্চম এবং সর্বশেষ প্রকাশিত খণ্ডটি হল "আ ড্যান্স উইথ ড্রাগন্‌স", যা ২০১১ সালে প্রকাশিত হয়। মার্টিন বর্তমানে ষষ্ঠ উপন্যাস "দ্য উইন্ড্‌স অব উইন্টার" রচনা করছেন।
"আ সং অব আইস অ্যান্ড ফায়ার" কাল্পনিক মহাদেশ ওয়েস্টেরস ও এসোসের পটভূমিতে রচিত। তিনটি মূল গল্পে দেখা যায় কয়েকটি পরিবার ওয়েস্টেরসের উপর নিজেদের নিয়ন্ত্রণের জন্য যুদ্ধে লিপ্ত এবং মূল রাজবংশের বধকৃত রাজার কন্যা ডিনেরিস টার্গেরিয়ান আয়রন থ্রোন পুনরুদ্ধার করতে আশাবাদী।
মার্টিনের এই বই লেখার অনুপ্রেরণা হল ওয়ার্স অব দ্য রোজেস এবং মরিস দ্রুন রচিত ফরাসি ঐতিহাসিক উপন্যাস "দি অ্যাকার্সড কিংস"। "আ সং অব আইস অ্যান্ড ফায়ার" বইটি এতে প্রদর্শিত নারী ও ধর্ম এবং এর পাশাপাশি বাস্তবতার জন্য প্রশংসিত হয়। পাশাপাশি এর নৈতিকভাবে দ্ব্যর্থবোধক সমাজ ব্যবস্থা, যেমন - বিশ্বস্ততা, অহংকার, মানব যৌনতা, ধর্মভীরুতা এবং নৈতিকতা, এই বিষয়সমূহ প্রশ্নবিদ্ধ।
"আ সং অব আইস অ্যান্ড ফায়ার" হল একটি কাল্পনিক পৃথিবীর গল্প যেখানে একটি ঋতু কয়েক বছর ধরে চলে এবং হঠাৎ করে শেষ হয়। প্রথম উপন্যাসের ঘটনাবলী শুরুর প্রায় তিন শতাব্দী পূর্বে ওয়েস্টেরসের সাত রাজ্য টার্গেরিয়ান রাজবংশের প্রথম এগন এবং তার বোন ভিসেনিয়া এবং রেনিসের অধীনে ঐক্যবদ্ধ হয়েছিল। "আ গেম অব থ্রোনস" উপন্যাসের শুরুতে দেখা যায় রবার্ট ব্যারাথিয়নের নেতৃত্বে টার্গেরিয়ান রাজবংশের শেষ রাজা দ্বিতীয় এরিস টার্গেরিয়ানের বিরুদ্ধে বিদ্রোহ ঘোষণা করে, তাকে দোষী সাব্যস্ত করে ও তাকে হত্যা করে নিজেকে রাজা ঘোষণার ১৫ বছর পেরিয়ে গেছে, এবং নয় বছরের দীর্ঘ গ্রীষ্ম প্রায় শেষ হয়ে আসছে।
মূল গল্প শুরু হয় "আ গেম অব থ্রোনস" এ রাজা রবার্টের মৃত্যুর পর অভিজাত পরিবারের মধ্যে ক্ষমতা দখলের দ্বন্দ্ব নিয়ে। রবার্টের উত্তরাধিকারী ১৩ বছর বয়স্ক জফ্রি ব্যারাথিয়ন তার মা রাণী সার্সির চালিকায় রাজা ঘোষিত হয়। যখন রাজার উপদেষ্টা এডার্ড "নেড" স্টার্ক জানতে পারে যে জফ্রি এবং তার অন্য ভাইবোনেরা সার্সি ও তার জমজ ভাই জেমি "দ্য কিংস্লেয়ার" ল্যানিস্টারের অজাচারের ফসল, এডার্ডকে রাজদ্রোহের অপরাধে হত্যা করা হয়। জবাবে রবার্টের ভাই স্ট্যানিস ও রেনলি ব্যারাথিয়ন দুজনে সিংহাসনের দাবী করে। এই সময়ে ওয়েস্টেরসের সাত রাজ্যের দুটি রাজ্য আয়রন থ্রোন থেকে স্বাধীনতার ঘোষণা দেয়। এডার্ড স্টার্কের বড় পুত্র রব স্টার্ক নিজেকে উত্তরের রাজা ঘোষণা করে এবং ব্যালন গ্রেজয়ও আয়রন আইল্যান্ডে সার্বভৌমত্ব লাভের আশা ব্যক্ত করে। দ্বিতীয় বই "আ ক্ল্যাশ অব কিংস" এ পাঁচ রাজার যুদ্ধ শুরু হয়।
"আ সং অব আইস অ্যান্ড ফায়ার" ধারাবাহিকের বইসমূহ প্রথমে হার্ডকভার ও পরে পেপারব্যাকে সংস্করণে প্রকাশিত হয়। যুক্তরাজ্যে হার্পার ভয়েজার বিশেষ স্লিপকেসড সংস্করণ প্রকাশ করে। ধারাবাহিকটি ৩০টিরও বেশি ভাষায় অনূদিত হয়।
ভিলোডা

ভিলোডা() হল গুজরাত রাজ্যের আরাবল্লি জেলায় অবস্থিত একটি পৌরসভা এবং জেলার সদর দপ্তর। এটি আরাবল্লি পাহাড়ের মধ্যে হাথমতী নদীর তীরে অবস্থিত।
ব্রিটিশ শাসনের সময় ভিলোডা ইদর রাজ্যের একটি অংশ ছিল। ১৯৪৭ সালে ভারত স্বাধীন হওয়ার পর ইদর রাজ্যটি ভারতের কেন্দ্রীয় ইউনিয়নভুক্ত হয়। ১৯৪৭ থেকে ১৯৫৬ সাল পর্যন্ত এটি ইদর জেলার বোম্বাই রাজ্যের একটি অংশ ছিল। ১৯৬১ থেকে ২০১৩ সাল পর্যন্ত, ভিলোডা সবরকন্ঠা জেলার একটি অংশ ছিল, বর্তমানে যা বিভক্ত এবং আরাবল্লি জেলা গঠিত হয়েছে।
২০১১ সালের আদমশুমারি অনুসারে, ভিলোডা শহরের জনসংখ্যা ছিল ১৬,০৭৪ জন। 
জৈন মন্দির চাঁদপুরা দিগম্বর জ্যঁ বাভান জিনালিয়া নির্মিত হয়েছিল ১২ শতকে এবং চন্দ্রপ্রবোধকে (অষ্টম তীর্থঙ্কর) নিবেদিত হয়, যা পঁয়তাল্লিশ ফুট লম্বা ও ত্রিশ উঁচু করে সত্তর ফুট লম্বা এবং বালি পাথর দিয়ে নির্মিত। এটি চারটি তলের একটি ৭৫ ফুট উঁচু মিনার এবং প্রবেশ পথের মধ্যে বিশ্রাম-ঘর রয়েছে। 
দিগম্বর জৈন মন্দিরটি দিগম্বর বাভেন জিনলাই বা ভলভানি নামে পরিচিত, যা স্মৃতি স্তম্ভের জন্যও পরিচিত, কিরিটি স্তম্ভ ৫৮ ফুট লম্বা। এই মন্দিরটিতে ১১১ টি মার্বেল মূর্তি এবং ৪০ টি মূর্তি রয়েছে, যা ১২ তম, ১৬ তম এবং ঊনবিংশ শতাব্দীর। ভারতে স্থির অবস্থানের মূর্তি ভারত ও বাহুবলি এই মন্দিরের প্রধান আকর্ষণ।
ধর্মীয় তাত্পর্যপূর্ণ স্থানগুলির কাছাকাছি শামলজি, ভবনাথ মন্দির, মা ও বৈষ্ণব মন্দির।
ভিলোডা প্রাথমিক ও মাধ্যমিক বিদ্যালয়, উচ্চ মাধ্যমিক বিদ্যালয়, কলেজ, কৃষি বাজার, থানা, বিভিন্ন ব্যাংক (দেবা ব্যাংক, গ্রামীণ ব্যাংক, কেএনএনএ ব্যাংক, ইউনিয়ন ব্যাংক, আইডিবিআইবি, বব, এসডিবি এবং স্টেট ব্যাঙ্ক অফ ইন্ডিয়া), একটি ছোট হাসপাতাল এবং একটি বেসরকারী হাসপাতাল এই শহরে রয়েছে।
নভিবাই রামজি আশার বিদ্যালয়ে প্রাচীনতম মাধ্যমিক ও উচ্চ মাধ্যমিক বিদ্যালয়, যা ভিলোডা বাস ডিপের খুব কাছে অবস্থিত।
অ্যাটমোস্ফিয়ার

অ্যাটমোস্ফিয়ার হল ভারতের কলকাতা শহরের একটি বিলাসিবহুল আবাসিক ভবন। অ্যাটমোস্ফিয়ার দুটি লম্বা টাওয়ার এবং একটি দেয়া গঠিত, বিশ্বের প্রথম আবাসিক ভাসমান আকাশ ভাস্কর্য।
এই প্রকল্পটি সিঙ্গাপুরের মারিনা বে স্যান্ডস ভবনের দ্বারা অনুপ্রাণিত হয়েছিল।
বায়ুতে ৫০০ ফিট উচুতে, 'দেয়া' (যা বাংলা ভাষায় মেঘ বলে) অ্যাটমোস্ফিয়ার আবকসিকে তৈরির দুটি টাওয়ার সংযুক্ত করে। অ্যাটমোস্ফিয়ার আবকসিকের অধিবাসীদের জন্য দিয়ায় ক্লাবের সুবিধা রয়েছে। প্রাথমিকভাবে মণ্ডিততা এবং আকারে পরিবর্তিত মেঘের মতো কল্পনা করা যায়, ভবনটি একটি শারীরিক বর্ধন যেমন নয়, তেমনি অনেকগুলি স্থান খোলা থাকে। এর গঠন বিস্তৃত জালের প্যানেল দ্বারা গঠিত যা কাঠামোগত পাঁজরের চারপাশে আবৃত।আলোর মোবাইল প্রতিফলিত ডিস্ক বহন বিশেষ প্যানেল এই জাল জুড়ে ছড়িয়ে হয়। এই উপাদানগুলির "দেয়া" কীভাবে এটি প্রভা হয় উপর নির্ভর করে আকারে ভিন্ন প্রদর্শিত হবে। দেয়া বাসিন্দাদের সম্প্রদায় এবং বিনোদনমূলক সুবিধাগুলি, একটি সুইমিং পুল, জিমন্যাশিয়াম, স্পা, চলমান ট্র্যাক, ক্রীড়া সুবিধা, ভার্চুয়াল গল্ফ, সিনেমা, মিটিং স্পেস এবং ফাংশন সুবিধা সহ থাকিবে। 
অ্যাটমোস্ফিয়ার নাট গেও দ্বারা নির্বাচিত হয়েছিল তাদের মেগাস্টাকচার ডকুমেন্টারী সিরিজের জন্য।